**Izziņa par atzinumos sniegtajiem iebildumiem par Ministru kabineta noteikumu projektu "Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai""**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 | 6 |
| - |  |  |  | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 31.marts (elektroniska saskaņošana) |
|   |  |
| Saskaņošanas dalībnieki | Finanšu ministrija, Tieslietu ministrija |
|   |   |   |
| Saskaņošanas dalībnieki izskatīja šādu ministriju (citu institūciju) iebildumus |  Finanšu ministrijas, Tieslietu ministrijas |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| **Finanšu ministrijas 2021. gada 7. aprīļa atzinums Nr. 12/A-7/1901 un tā papildinājums Nr. 12/A-7/1906** |
| 1. | MK noteikumu projekta 3. punkts:“ [..] 62.26 Šo noteikumu 62.24 1. un 62.24 2. apakšpunktā minētos datus vakcinācijas informācijas sistēmā iekļauj:62.261. persona, kas piesaka vakcināciju pret Covid-19, izmantojot vakcinācijas informācijas sistēmas portālu manavakcina.lv;62.262. ārstniecības persona par personu, kura vērsusies ārstniecības iestādē, lai pieteiktos vakcinācijai pret Covid-19, izmantojot vakcinācijas informācijas sistēmas portālu manavakcina.lv;62.263. Nacionālais veselības dienests, saņemot pieteikumu vakcinācijai pret Covid-19 ar vienotā tālruņa numura 8989 starpniecību vai saņemot šo noteikumu 62.21 punktā minēto prioritāti vakcinējamo personu sarakstu.”. | Noteikumu projekta 3.punkts paredz papildināt Ministru kabineta 2020.gada 9.jūnija noteikumus Nr.360 “Epidemioloģiskās drošības pasākumi Covid-19 infekcijas izplatības ierobežošanai" (turpmāk – noteikumi Nr.360) ar 62.26 apakšpunktu, izsakot noteikumu Nr.360 62.26 apakšpunktu šādā redakcijā “Šo noteikumu 62.24 1. un 62.24 2. apakšpunktā minētos datus vakcinācijas informācijas sistēmā iekļauj:”. Norādām, ka noteikumu Nr.360 spēkā esošajā redakcijā nav 62.24 1. un 62.24 2.apakšpunkts un noteikumu projekts neparedz papildināt noteikumus Nr.360 ar minētajiem apakšpunktiem. Līdz ar to ir precizējams noteikumu projekts. | **Ņemts vērā** | MK noteikumu projekta 3. punkts:“ [..] 62.27 Šo noteikumu 62.26 1. un 62.26 2. apakšpunktā minētos datus vakcinācijas informācijas sistēmā iekļauj:62.271. persona, kas piesaka vakcināciju pret Covid-19, izmantojot vakcinācijas informācijas sistēmas portālu manavakcina.lv;62.272. ārstniecības persona par personu, kura vērsusies ārstniecības iestādē, lai pieteiktos vakcinācijai pret Covid-19, izmantojot vakcinācijas informācijas sistēmas portālu manavakcina.lv;62.273. Nacionālais veselības dienests, saņemot pieteikumu vakcinācijai pret Covid-19 ar vienotā tālruņa numura 8989 starpniecību vai saņemot šo noteikumu 62.21 punktā minēto prioritāti vakcinējamo personu sarakstu.”. |
| 2. | MK noteikumu projekta anotācijas III sadaļa “Tiesību akta projekta ietekme uz valsts budžetu un pašvaldību budžetiem”:2. un 3. ailei norādītais periods “2020. gads”; 4. un 5. ailei norādītais periods “2021. gads”;6. un 7. ailei norādītais periods “2022. gads”;8. ailei norādītais periods “2023. gads”. | Lūdzam precizēt anotācijas III sadaļu “Tiesību akta projekta ietekme uz valsts budžetu un pašvaldību budžetiem” atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 32. un 33.punktā noteiktajam. | **Ņemts vērā** | MK noteikumu projekta anotācijas III sadaļa “Tiesību akta projekta ietekme uz valsts budžetu un pašvaldību budžetiem”:2. un 3. ailei norādītais periods “2021. gads”; 4. un 5. ailei norādītais periods “2022. gads”;6. un 7. ailei norādītais periods “2023. gads”;8. ailei norādītais periods “2024. gads”. |
| 3. | MK noteikumu projekta anotācijas VII sadaļas 3.punkts:“[..] Cita informācija – Nav.”. | Ņemot vērā anotācijas I sadaļas “Tiesību akta projekta izstrādes nepieciešamība” 2.punktā norādīto, ka, lai nodrošinātu vakcinācijas sistēmas efektīvu darbību, kā arī ērtu un elastīgu vakcinācijas procesu, tiek veidots speciāls IT risinājums vakcinācijas procesa pārvaldībai, lūdzam precizēt anotācijas VII sadaļas 3.punktu “Cita informācija”, norādot, ka noteikumu projektā paredzētos pasākumus VM nodrošinās VM piešķirto valsts budžeta līdzekļu ietvaros. | **Ņemts vērā** | MK noteikumu projekta anotācijas VII sadaļas 3.punkts:“[..] Cita informācija – Ministru kabineta noteikumu projektā paredzētos pasākumus Veselības ministrija nodrošinās Veselības ministrijai piešķirto valsts budžeta līdzekļu ietvaros (tajā skaitā no līdzekļiem neparedzētiem gadījumiem saskaņā ar Ministru kabineta 2021. gada 8. februāra rīkojumu Nr. 75 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem.)”. |
| **Tieslietu ministrijas 2021. gada 7. aprīļa atzinums Nr. 1-9.1/376** |
| 4. | MK noteikumu projekta 1. punkts:“62.21 Katras iestādes vai uzņēmuma vadītājs ir atbildīgs par prioritāri vakcinējamo personu sarakstu veidošanu, tā satura atbilstību šo noteikumu [3.](https://likumi.lv/ta/id/315304#piel3) pielikumam un iesniegšanu Nacionālajā veselības dienestā.”. | Projekta 1. punktā ietvertais 62.21 punkts noteic, ka katras iestādes vai uzņēmuma vadītājs ir atbildīgs par prioritāri vakcinējamo personu sarakstu veidošanu, tā satura atbilstību Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi Nr. 360) 3. pielikumam un iesniegšanu Nacionālajā veselības dienestā. Neskatoties uz to, ka norma ir spēkā no 18.februāra, vēlamies vērst uzmanību, ka, visticamāk, prioritāri vakcinējamo personu saraksta veidošanai būs nepieciešami personas dati, kā rezultātā aktuāls ir jautājums par personas datu aizsardzību, kura veido daļu no personas pamattiesībām uz privātās dzīves neaizskaramību, kas noteiktas Satversmes 96. pantā, kā arī uzsvērtas Eiropas Parlamenta un Padomes 2016. gada 27. aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Datu regula). Ņemot vērā to, ka grozījumi Noteikumu Nr. 360 62.21 punktā ir saistīti ar personas datu apstrādi, secināms, ka iestāžu un uzņēmumu nodarbināto tiesības uz privātās dzīves neaizskaramību tiks ierobežotas. Datu regulas 39) apsvērums cita starpā noteic, ka konkrētajiem personas datu apstrādes nolūkiem vajadzētu būt nepārprotamiem, leģitīmiem un noteiktiem jau personas datu vākšanas laikā. Personas datiem vajadzētu būt adekvātiem, atbilstīgiem, un tiem būtu jāietver tikai tas, kas nepieciešams tiem nolūkiem, kādos tie tiek apstrādāti. Tādēļ jo īpaši nepieciešams nodrošināt, lai personas datu glabāšanas laikposms tiktu stingri ierobežots līdz minimumam. Personas dati būtu jāapstrādā tikai tad, ja apstrādes nolūku nav iespējams pienācīgi sasniegt citiem līdzekļiem. Savukārt Datu regulas 5. pants cita starpā noteic, ka personas dati tiek: vākti konkrētos, skaidros un leģitīmos nolūkos, un to turpmāku apstrādi neveic ar minētajiem nolūkiem nesavietojamā veidā; ir precīzi un, ja vajadzīgs, atjaunināti; apstrādāti adekvāti un ietver to, kas nepieciešams to apstrādes nolūkos un citus personas datu apstrādes principus. Ievērojot minēto, kā arī to, ka projekta anotācijā nav veikts projekta 1. punktā ietvertā 62.21 punkta izvērtējums personas datu apstrādei kontekstā ar Datu regulas 5. pantu, secināms, ka nevar izdarīt secinājumu par personas datu aizsardzības prasību ievērošanu, apstrādājot personas datus prioritāri vakcinējamo personu saraksta veidošanā. No piedāvātās projekta redakcijas un anotācijā norādītās informācijas būtu jāsaprot, kāda ir personas datu apstrādes nepieciešamība, kādu nolūku pārzinis vēlas sasniegt ar konkrēto personas datu apstrādi, vai minēto nolūku var sasniegt bez personas datu apstrādes vai ar personas datu apstrādi, bet tikai mazākā apjomā un tamlīdzīgi. Tādējādi lūdzam precizēt projekta anotāciju un projekta 1. punktā ietverto 62.21 punktu. | **Ņemts vērā** | MK noteikumu projekta 1. punkts:“62.21 Katras nozares ministrijas, iestādes vai uzņēmuma vadītājs ir atbildīgs par prioritāri vakcinējamo personu sarakstu veidošanu (norādot personas vārdu, uzvārdu, personas kodu, darba vietu, profesiju vai amatu), tā satura atbilstību šo noteikumu 3.pielikumam un iesniegšanu Nacionālajā veselības dienestā atbilstoši šo noteikumu 3. pielikumam iekļaušanai Vakcinācijas informācijas sistēmā. Attiecīgā ministrija, iestāde vai uzņēmums kā informācijas sistēmas pārzinis ir tiesīgs apstrādāt personas datus tādā apjomā, kas nepieciešams minētā saraksta veidošanai un iesniegšanai.”Precizēta anotācija |
| 5. | MK noteikumu projekta anotācijas I sadaļas 2.punkts | Vēršam uzmanību, ka iestādes vai uzņēmuma vadītājs, veidojot prioritāri vakcinējamo personu sarakstu, var apstrādāt īpašu kategoriju personas datus (veselības datus) saskaņā ar Noteikumu Nr. 360 pielikumu, proti, personas ar hroniskām slimībām un citiem fiziskiem vai garīgiem traucējumiem, kas saistīti ar augstu risku attiecībā uz Covid-19 infekcijas izraisītiem veselības traucējumiem. Līdz ar to lūdzam anotācijā norādīt informāciju par šādu personas datu apstrādes pamatojumu atbilstoši Datu regulas 9. panta 2. punktam.  | **Ņemts vērā** | Precizēta anotācija.Vēršam uzmanību, ka iestādes vai uzņēmuma vadītājs neapstrādās veselības datus, bet tikai datus, kas nepieciešami, lai konstatētu personas atbilstību IV, V, VII un VIII prioritāri vakcinējamo personu grupai.  |
|  | MK noteikumu projekta anotācijas I sadaļas 2.punkts | Projekta 3. punktā ietvertā IX.2 nodaļa paredz ieviest regulējumu valsts informācijas sistēmas – Vakcinācijas informācijas sistēmas jeb Vienotais vakcinācijas tīkla (turpmāk – ViVaT) – izveidei un darbībai. Vēršam uzmanību, ka ViVaT apstrādās personas datus (piemēram, vārds, uzvārds, personas kods), tai skaitā īpašu kategoriju personas datus (piederība prioritāri vakcinējamo personu grupai, kas nozīmē arī īpašu kategoriju personas datus (veselības datus)). Tādējādi aktuāls ir jautājums par personas datu aizsardzību, kura veido daļu no personas pamattiesībām uz privātās dzīves neaizskaramību, kas noteiktas Satversmes 96. pantā, kā arī uzsvērtas Datu regulā. Ievērojot minēto, lūdzam projekta anotācijā veikt pamattiesību ierobežojuma samērīgumu, kā arī veikt izvērtējumu personas datu apstrādei kontekstā ar Datu regulas 5. pantu un 9. panta 2. punktu. Informējam, ka Datu regulas 35. panta 3. punkta “a” apakšpunkts paredz, ka novērtējums par ietekmi uz datu aizsardzību, jo īpaši ir vajadzīgs gadījumā, ja ar fiziskām personām saistīta personiska aspektu sistemātiska un plaša novērtēšana, kuras pamatā ir automatizēta apstrāde, tostarp profilēšana, un ar kuru pamato lēmumus, kas fiziskai personai rada tiesiskās sekas vai līdzīgi būtiski ietekmē fizisko personu. Savukārt Datu regulas 35. panta 3.punkta “b” apakšpunkts paredz, ka novērtējums par ietekmi uz datu aizsardzību ir vajadzīgs gadījumā, ja tiek veikta 9. panta 1. punktā minēto īpašo kategoriju datu vai 10. pantā minēto personas datu apstrāde plašā mērogā. Ņemot vērā minēto un to, ka ViVaT apstrādās personas datus, īpašu kategoriju personas datus (veselības datus), kā arī to, ka, visticamāk, potenciālais fizisko personu skaits, kuru personas dati projekta ietvaros tiktu apstrādāti, provizoriski ir mērāms vairākos tūkstošos, lūdzam izvērtēt nepieciešamību veikt novērtējumu par ietekmi uz datu aizsardzību. | **Ņemts vērā** | Atbilstoši regulas 5.panta 1.punkta c) apakšpunktam ViVaT apstrādājamo personas datu apjoms ir minimizēts līdz iespējamajam mazākumam, jo tiks apstrādāti tikai personu identificējoši dati - vārds, uzvārds, personas kods, kā arī tikai pazīme par atbilstību kādai no prioritārajām grupām (piemēram, persona ar hronisku slimību un citiem fiziskiem vai garīgiem traucējumiem). Datu apstrādē (pārbaudē) par personas atbilstību prioritāri vakcinējamo personu grupai „persona ar hronisku slimību un citiem fiziskiem vai garīgiem traucējumiem”, netiks apstrādāti tādi veselības dati, kā diagnozes, izmeklējumi vai medikamenti, bet tiks apstrādātas tikai ziņas par informācijas sistēmās iekļautajiem dokumentiem (ierakstiem), kas apliecina attiecīgo atbilstību.Novērtējums par ietekmi uz datu aizsardzību tiks veikts pēc informācijas tehnoloģiju risinājumu kopas “Vienotais vakcinācijas tīkls” masveida vakcinācijas procesa atbalstam izstrādes, kuras struktūrā tiks iekļauta arī vietne manavakcina.lv.MK noteikumu projekta anotācijas 2.punkts ir papildināts ar skaidrojumu: |

|  |  |
| --- | --- |
|  |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

 Agnese Vaļuliene

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas valsts sekretāra vietniece resursu un pārmaiņu vadības jautājumos |
| (amats) |
|  67876060 |
| (tālruņa un faksa numurs) |
|  agnese.valuliene@vm.gov.lv |
| (e-pasta adrese) |